Achaean Range

Achaean Range er en fjellkjede med en høyde på opp mot 1 370 sentralt på Anvers Island i Det antarktiske arkipel. Den grenser i øst til Iliadbreen og Trojan Range og i vest til Marr forlandsbre og strekker seg 10 km nordvest fra Mount Agamemnon, før den svinger 19 km mot nordøst til Mount Nestor. Fjellkjeden ble kartlagt av Falkland Islands Dependencies Survey (FIDS) i 1955 og ble navngitt av United Kingdom Antarctic Place-Names Committee (UK-APC) etter akajere, en av motpartene i Trojanarkrigen i Homers Iliaden.

 Fjell 
 Mount Achilles er et snødekt, bratt fjell, 1 280 moh., som ligger 6 km sørvest for Mount Nestor. Det ble kartlagt av FIDS i 1955 og ble navngitt av UK-APC etter Akilles, en sentral person i Illiaden.
 Mount Agamemnon er et snødekt fjell, 2 575 moh., helt sør i fjellkjeden. Det er en del av Mount Francais-massivet, men har en egen topp som ligger 2,4 km vest for hovedtoppen på Mount Francais. Det ble kartlagt fra FIDS i 1944, og igjen i 1955. Det ble navngitt av UK-APC etter Agamemnon, øvstkommanderane for styrkene til  akajere ved Troja i Illiaden.
 Mount Nestor er et fjell, 1 250 moh., og det nordligste i Achaean Range. Vestsiden stiger bratt opp fra Marr forlandsbre, mens østsiden er et virvar av bresprekker og taggete tinder. Det ble kartlagt av FIDS i 1955 og ble navngitt av UK-APC etter Nestor, som var den eldste av lederne som kjempet ved Troja i Illiaden.

 Referanser 

Kategori:Fjell i Det antarktiske arkipel
Kategori:Fjellkjeder i Antarktis